વઢવાણ નગરપાલિકામાં ભાજપના ગઢને ધરાશય કરી કોંગ્રેસે કબ્જો જમાવ્યો હતો. જેમાં કોંગ્રેસના પ્રમુખપદે વિક્રમ દવે અને ઉપપ્રમુખ કનેશ સોલંકીએ સત્તાના સૂત્રો સંભાળ્યા હતા. પરંતુ અઢી વર્ષ પૂર્ણ થાય તે પહેલાં જ ભાજપ અને કોંગ્રેસના સદસ્યો સામે અસંતોષ ફેલાયો હતો. જેમાં ભાજપના ૧૨ સદસ્યો અને કોંગ્રેસના ૧૩ સદસ્યોએ સ્ટોપ પેમેન્ટ અરજી કરતા વઢવાણ શહેરનો વિકાસ અટવાઈ પડ્યો હતો. આ દરમિયાન તા. ૦૬ એપ્રિલના રોજ સામાન્ય સભા બોલાવવામાં આવી હતી. આ સામાન્ય સભામાં કોંગ્રેસ પક્ષ દ્વારા કોંગ્રેસના તમામ સદસ્યોને વ્હીપ આપી મતદાન કરવા લેખિતમાં આદેશો આપવામાં આવ્યા હતા. પરંતુ કોંગ્રેસના ૧૩ જેટલા સદસ્યોએ આ વ્હીપનો અનાદર કરતા કરોડો રૂપિયાના ૧૫૭ જેટલા વિકાસના કામોને મંજૂરીની મળી ન હતી. આથી પ્રદેશ કોંગ્રેસ દ્વારા પક્ષની સ્થિતિનો અનાદર કરનાર સદસ્યોને પાઠ શીખવવા માટે વઢવાણ નગરપાલિકાના પ્રમુખ વિક્રમ દવેને સૂચના આપવામાં આવી હતી.